《移居》
明代·归子慕

冉冉岁云暮，寒风正凄其。
言辞东村宅，去适西村庐。
岂无旧巢恋，欢与吾仲居。
西村况不远，相去一里余。
回瞻竹树间，炊烟出前厨。
吾病四十衰，厌厌日不如。
忧患易反本，戚戚念友于。
安得我叔氏，亦复来于兹。
遥望城中山，引领空嗟咨。

作者简介：归子慕（1563～1606）字季思，号陶庵，学者称清远先生，南直隶苏州府昆山（今属江苏）人。生于明世宗嘉靖四十二年，卒于明神宗万历三十四年，年四十四岁。散文大家归有光第五子。归有光有六子，子慕为归有光五十八岁时所生，幼有文行，清真静好，万历十九年（1591）举人。再试礼部不第，屏居江村，与无锡高攀龙、嘉善吴志远最友善。所居陶庵，槿墙茅屋，诗歌以为乐。卒后，巡按御史祁彪佳请于朝，赠翰林待诏 [2] 。子慕著有《陶园集》四卷，《明史艺文志》传于世。